Новите коли задължително с еCall, които спасяват човешки живот - Здравница
Начало › Всички от актуално › Новите коли задължително с еCall, които спасяват човешки живот
Новите коли задължително с еCall, които спасяват човешки живот
Здравница | Прочетено: 375 пъти | Коментари: 0
След 31-и март 2018 г. спешната система за безопасност на пътя eCall става задължителна за всички нови автомобили на територията на ЕС и самата услуга ще бъде безплатна за всеки шофьор.
След тежко произшествие системата eCall автоматично се свързва с номер 112 като изпраща електронна информация за часа на инцидента, точното място на катастрофата, както и посоката на движение.
Успешното въвеждане на eCall може да спаси над 2000 човешки живота на година, както и да намали с 10 % тежките увреждания, които настъпват след катастрофи. Системата ще позволи по-бърза реакция и медицинска намеса в решителните 30-60 минути след инцидента, които често могат да бъдат фатални, особено когато липсват свидетели на произшествието и водачът няма възможност да сигнализира.
Над 27 000 европейски граждани годишно губят живота си след пътнотранспортни произшествия в рамките на ЕС. На 28 април 2015 г. Европейският парламент прие с голямо мнозинство въвеждането на системата eCall на територията на целия Европейски съюз.